༡༢བསྒྱུར་འགྲེལ།སྐད་ཡིག་གཅིག་གི་དགྲོལ་བྱའི་མིང་ལ་སྐད་ཡིག་གཞན་པ་ཞིག་གིས་འགྲེལ་བ་བཅས་འགྲེལ་ཚུལ་མི་འདྲ་བ་བཅུ་གཉིས་ཙམ་བེད་སྤྱོད་བྱས་ཡོད་པ་ཙམ་དུ་མ་ཟད།ཐ་སྙད་གཅིག་ལ་འཇུག་དོན་མ་འདྲ་བ་ཡོད་པ་རྣམས་དབྱེ་བ་ཕྱེ་ནས་བཀོད་ཡོད།ཐ་སྙད་ཁག་གི་འཇུག་དོན་ཞིབ་པར་མ་ཕྱེ་བར་ཚིག་མཛོད་དུ་ཐ་སྙད་ཀྱི་འཇུག་དོན་གཅིག་ཙམ་ལས་མ་བཀོད་པས་ཡིག་སྒྱུར་པ་དག་ལ་ནོར་འཁྲུལ་ཚབས་ཆེན་འབྱུང་གིན་ཡོད་པ།དཔེར་ན།རྒྱ་དབྱིན་གྱི་ཡིག་སྒྱུར་མཁན་འགས་གདོན་མི་ཟ་ཞེས་པ་འདྲེ་མི་ཟ་དང་།གདོན་འདྲེ་མི་ཟ་མཁན།དེ་བཞིན་རྐང་པ་བཞི་པའི་དོན་གོང་དུ་བསྟན་ཟིན་ལྟ་བུའི་སྐབས་རྐང་པ་བཞི་པ་དུད་འགྲོ་ལ་བསྒྱུར་པ་སོགས་དགོད་བྲོ་བའི་གཏམ་རྒྱུད་མང་པོ་བྱུང་མྱོང་།འདི་དག་ཚིག་མཛོད་རྩོམ་སྒྲིག་པ་དག་གིས་ཐ་སྙད་ཀྱི་འཇུག་དོན་སོ་སོར་མ་བྱས་པ་དང་ཞིབ་མ་ཚགས་པ་ལ་ཐུག་ཡོད།